CELEX: C2005/229/59
Language: da
Date: 2005-09-17 00:00:00
Title: Sag T-258/05: Sag anlagt den 30. juni 2005 af Eric Voigt mod Kommissionen for De Europæiske Fællesskaber

17.9.2005   
            
            
               DA
            
            
               Den Europæiske Unions Tidende
            
            
               C 229/27
            
         Sag anlagt den 30. juni 2005 af Eric Voigt mod Kommissionen for De Europæiske Fællesskaber
   (Sag T-258/05)
   (2005/C 229/59)
   Processprog: fransk
   Ved De Europæiske Fællesskabers Ret i Første Instans er der den 30. juni 2005 anlagt sag mod Kommissionen for De Europæiske Fællesskaber af Eric Voigt, Orange (Frankrig), ved avocat Bernard Autric.
   Sagsøgeren har nedlagt følgende påstande:
   
               1)
            
            
               Kommissionen godkender sagsøgerens ansøgning om anerkendelse af en erhvervssygdom af 11. juli 2002
            
         
               2)
            
            
               Kommissionen dømmes til at betale renter fra den 28. maj 2004.
            
         
               3)
            
            
               Kommissionen besvarer sagsøgerens spørgsmål af 20. januar 2004, som blev fremsendt til undersøgelses- og disciplinærkontoret (IDOC).
            
         
               4)
            
            
               Kommissionen oplyser grunden til, at den i 2003 tilbagetrak afgørelsen om at iværksætte en disciplinærsag mod en tjenestemand (hr. C).
            
         
               5)
            
            
               Kommissionen dømmes til betaling af en erstatning på 1 mio. EUR (1 000 000 EUR).
            
         
               6)
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har anmodet om, at hans psykiske problemer anerkendes som en erhvervssygdom i henhold til vedtægtens artikel 173. Sagsøgeren har anført, at vedtægtens artikel 26 er tilsidesat, samt at der er sket tilsidesættelse af hans ret til kontradiktion og af principperne om beskyttelse af den berettigede forventning, om gennemsigtighed og om retssikkerhed. Sagsøgeren har ligeledes anført, at der er begået en procedurefejl.